Document ID: 32000R2825

Rådets forordning (EF) nr. 2825/2000
af 19. december 2000
om ændring af forordning (EØF) nr. 3493/90 om almindelige regler for ydelse af præmien til fåre- og gedeproducenter
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2467/98 af 3. november 1998 om den fælles markedsordning for fåre- og gedekød(1), særlig artikel 5, stk. 8,
under henvisning til forslag fra Kommissionen, og
ud fra følgende betragtninger:
(1) Ved Rådets forordning (EØF) nr. 1323/90 af 14. maj 1990 om indførelse af en særlig støtte til fåre- og gedeopdræt i visse ugunstigt stillede områder i Fællesskabet(2) er der indført en fast støtte til fåre- og gedeproducenter i ugunstigt stillede områder for at kompensere dem for uheldige følger af foranstaltninger, der er indført for at begrænse ydelsen af moderfårspræmien.
(2) Forordning (EØF) nr. 3493/90(3) definerer "producent i et ugunstigt stillet område". Definitionen har givet anledning til fortolkningsproblemer og har også vanskeliggjort kontrol, da dyrenes fysiske tilstedeværelse på landbrugsarealerne har skullet kontrolleres. Reglerne bør formuleres på en sådan måde, at nævnte definition bliver lettere forståelig for landbrugerne og enklere at kontrollere. Definitionen af begrebet "producent i et ugunstigt stillet område" bør derfor ændres -
UDSTEDT FØLGENDE FORORDNING:
Artikel 1
Artikel 2, stk. 2, i forordning (EF) nr. 3493/90 affattes således:
"2. Som 'producent i et ugunstigt stillet område' betragtes enhver fåre- og/eller gedekødsproducent, hvis bedrift er beliggende i de områder, der er fastlagt i henhold til artikel 17 i Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL) og om ændring og ophævelse af visse forordninger(4), eller hvis bedrift for mindst 50 % af det udnyttede landbrugsareals vedkommende er beliggende i disse områder."
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. december 2000.

Labels: 17
19